

PRESSEMELDING - PRESSEMELDING - PRESSEMELDING

Velkommen til DanseFestival Barents –

verdens nordligste dansefestival for scenekunst

Det er et tettpakket program som annonseres, med noe for alle å glede seg over. Vi gir dere et bredt, og veldig opplevelsesrikt program i år. Det er noe for alle å glede seg til.

Vi har **offisiell åpning** onsdagden 9 nov. Kl. 17.30 i foajeen på AKS, etterfulgt av **Bondanza**i Ole Olsensalen. Det blir en forestilling hvor publikum får møte både internasjonale gjester og lokale aktører. Dette blir en folkefest med mange dansesprell!

Onsdag og torsdag inviterer **Stellaris DansTeater** de alle minste til **’Et lite Havrom’** et opplevelsesrom der barna kan være deltakende gjennom egne bevegelser og inntrykk. På torsdagen besøker **Carte Blanche** oss med forestillingen **’We Are Here Together’,** en heftig produksjon som nå turnerer i Norge.

Vi lyttet til publikums sine ønsker og dermed er det duket for ’**Russisk Aften’** med Druzhba på fredagen, samt filmvisninger, bl.a. den helt nye **’Med hjertet i dansen’** som tar utgangspunkt i tre unge jenters drøm om å danse. Fredag blir det også gjensyn med finske **Flow Productions,** hvor lydbildet skapes av danser og kostyme. **Spreafico Eckly ’What a classic is and how it performs in (our) time. Paul McCarthy, Rocky, 1976.’** presenteres på VERK, og med **Jasmin Hoffer og Oleg Soulimenko** blir det konsert, en ode til velkjente klassikere fra rock og pop historien på Jernteppet.

Lørdagen skjer det mye i byen, og vi ber ungdommene å stikke innom Bootleg for å se **’Noise Control’.** Her blir det farger og beats, samt gratis inngang. Meri Nikula kommer til å dukke opp på Nissensenteret som en sterk husfru, og senere også på festivalfesten på Jernteppet med **’Vocal Mosiac’.**

Titta Court stiller seg villig til å la deg velge sangen, så komponerer hun dansen i **’Do you want to connect with me?’**. Du finner henne ute i bybildet med bluetooth høytaler, så ikke la sjansen gå fra deg. Om det er vanskelig å komme seg ut, kan du rett og slett invitere Titta hjem til deg i **’Dance Home Delivery’.** Det blir også en **forestilling på Biblioteket med tema Anna Karenina.** Den**kritikerroste ’Me too’** spiller i Ole Olsensalen, og **MaisonDahlBonnema** har urpremiere på Scandic med **’The Moon’**, en teatralsk opera på reise inn i det ukjent.

Søndagen har **Haugen Produksjoner (søstrene er begge født i Hammerfest) urpremiere**på forestillingen **´PUST´,** med scenografi (en stor luftboble publikum sitter i) av Lawrence Malstaf på AKS. De arrangerer også kurs og seminar under festivalen. Islandske/Britiske **´Dance for me´** vises også på søndagen på AKS og er en utrolig sjarmerende og lite selvhøytidelig forestilling om en mann på 50 som ønsket å danse, og ved hjelp av sin svigerdatter har han nå turnert internasjonalt med denne forestillingen.

Det trenger ikke være dyrt å besøke festivalen. Vi har gode rabatter og festival og dagspass, og om man kjøper 4 eller flere billetter til en forestilling så får man rabattert billett (bortimot halv pris). Det er også mange gratis arrangementer å få med seg.

Dette var bare noen utdrag. Hele programmet ligger på nettsiden: [www.dansefestivalbarents.no](http://www.dansefestivalbarents.no). Vi har fortsatt noen overraskelser på lur.

-------------------------------------------------------------------------------------------

OM DANSEFESTIVAL BARENTS:

DanseFestival Barents mål er gjennom en årviss festival å presentere forestillinger av høy nasjonal og internasjonal kvalitet med hovedvekt på kunst og kultur fra Barentsregionen. Innslag og presentasjon av dans fra et annet geografisk område kan tas i betraktning der det faller naturlig inn i festivalens program og tema.

-------------------------------------------------------------------------------------------

PRESSEANSVARLIG:

Festivalleder Marie Hermo Jensen

m. 95026078

post@dansefestivalbarents.no